CELEX: 62016CN0547
Language: sl
Date: 2016-10-28 00:00:00
Title: Zadeva C-547/16: Predlog za sprejetje predhodne odločbe, ki ga je vložilo Tribunal Supremo (Španija) 28. oktobra 2016 – Gasorba S.L., Josefa Rico Gil y Antonio Ferrándiz González/Repsol Comercial de Productos Petrolíferos S.A.

23.1.2017   
            
            
               SL
            
            
               Uradni list Evropske unije
            
            
               C 22/9
            
         Predlog za sprejetje predhodne odločbe, ki ga je vložilo Tribunal Supremo (Španija) 28. oktobra 2016 – Gasorba S.L., Josefa Rico Gil y Antonio Ferrándiz González/Repsol Comercial de Productos Petrolíferos S.A.
   (Zadeva C-547/16)
   (2017/C 022/13)
   Jezik postopka: španščina
   
      Predložitveno sodišče
   
   Tribunal Supremo
   
      Stranke v postopku v glavni stvari
   
   
      Pritožniki v postopku s kasacijsko pritožbo: Gasorba S.L., Josefa Rico Gil y Antonio Ferrándiz González
   
      Nasprotna stranka v postopku s kasacijsko pritožbo: Repsol Comercial de Productos Petrolíferos, S.A.
   
      Vprašanji za predhodno odločanje
   
   
               1.
            
            
               Ali Odločba Komisije z dne 12. aprila 2006 o postopku izvajanja člena 81 Pogodbe ES (Zadeva COMP/B-1-38348-Repsol C.P.P) v skladu s členom 16 („Enotna uporaba zakonodaje Skupnosti o konkurenci“) Uredbe Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe preprečuje, da bi nacionalno sodišče lahko sporazume, ki jih navedena odločba zajema, razglasilo za nične glede na trajanje izključne oskrbe, čeprav jih je mogoče razglasiti za nične iz drugih razlogov, kot na primer zato, ker dobavitelj kupcu (oziroma preprodajalcu) določi minimalno maloprodajno ceno?
            
         
               2.
            
            
               Ali je v takem primeru mogoče šteti, da glede na odločbo o zavezah za dolgoročne pogodbe, ki jih obravnava navedena odločba, velja posamična izjema, ki izključuje uporabo člena 101(1) PDEU?“